ועדת הכספים, כנסת 25, פרוטוקול מספר 272, 2023-12-19 00:00

משה גפני: בבקשה להציג את הנושא

מיכל טביב שטיינברג: נעים מאוד, שמי מיכל טביב שטיינברג, אני רכזת חברות ביטחוניות ברשות החברות, הגענו לכאן היום להציג את הבקשה שלנו

משה גפני: 8,500,000 שקלים?     

מיכל טביב שטיינברג: כן

משה גפני: 8,500,000 שקלים כמו בשנה שעברה

מיכל טביב שטיינברג: נכון

משה גפני: מה אתם עושים עם זה?     

מיכל טביב שטיינברג: זה לטובת התקציב השוטף של החברה

מיכל טביב שטיינברג:  כמו שבטח אתם יודעים, יש הבחנה בין התקציב השוטף לבין - - -     

משה גפני: כן, עברתי על זה, ראיתי

ינון אזולאי: רק להגיד שזה תקציב שוטף ל-2024

מיכל טביב שטיינברג: לא, זה התקציב ל-2023

ינון אזולאי: ל-2023 – עוד פעם אתם באים בסוף שנה לבקש על 2023?     

רונית בן אדיבה: כן

ינון אזולאי: למה כן?     

מיכל טביב שטיינברג: פשוט כי בינואר 2023 קיבלנו את התקציב של 2022 שנכנס באפריל 2023

שולמית אלוני: למה לא באתם עם הבקשה - - -     

ינון אזולאי: אזכיר לכם שגם פעם שעברה באתם אלינו עם תקציב קודם וגם לפני שנתיים באתם עם תקציב קודם

ינון אזולאי:  למה זה אמור להיות ככה?     

משה גפני: בסדר, יש עוד שאלות?     

ינון אזולאי: בוודאי, שיעברו על התקציב

משה גפני: בבקשה

ינון אזולאי: לא, אבל - - -     

משה גפני: אני רוצה להצביע

ינון אזולאי: על מה להצביע?     

משה גפני: על מה שאתה שואל

ינון אזולאי: הבנתי, שיענו

משה גפני: בבקשה

רונית בן אדיבה: אציג

רונית בן אדיבה:  שמי רונית בן אדיבה, מנכ"לית בפועל של חברת נצר השרון

משה גפני: למה אתם באים בסוף שנה?     

רונית בן אדיבה: אנחנו הצגנו את הבקשה שלנו כבר ביולי לרשות החברות הממשלתיות על מנת שהתקציב, זה לא - - - אנחנו גם לא יכולים להסתדר בצורה הזאת, זה לא תקין שזה מגיע, תקציב של שנת 2023 מגיע בסוף שנה

רונית בן אדיבה:  אנחנו לוקחים על עצמנו בינואר 2024 להציג את התקציב בפני ועדת הכספים על מנת שבאמת נוכל להתנהל בצורה גם מבחינתנו שיהיה לנו תזרים לנהל את העניינים שלנו

משה גפני: אוקיי, תודה רבה

משה גפני:  שאלות

ינון אזולאי: זה קרה גם בפעם שעברה האמירה הזאת, וזה לא קרה בסוף

משה גפני: נכון

רונית בן אדיבה: אני לוקחת על עצמי שזה יקרה

משה גפני: מה את לוקחת על עצמך?     

ינון אזולאי: שזה יקרה הפעם, שבינואר 2024 הם יגישו, הם יבואו להציג לפנינו את התקציב

משה גפני: ינואר 2024

משה גפני:  זאת אומרת, אם זה לא יגיע בינואר 2024, לא נצביע בעד

רונית בן אדיבה: אני אעשה מצדי את כל מה שאפשר על מנת להניח את זה בפניכם

רונית בן אדיבה:  מה יהיה בדרך, אני לא יודעת

ינון אזולאי: את יכולה להגיד לנו את ההבדלים בסכומים בסעיפים בין שנה שעברה לשנה – ממה זה נובע?     

רונית בן אדיבה: אתה מדבר על התקציב השוטף?     

ינון אזולאי: כן

ינון אזולאי:  על העלות

רונית בן אדיבה: בסופו של דבר התקציב עצמו, הסך הכול הוא לא משתנה, יש כאן הסטה בתוך הסעיפים

רונית בן אדיבה:  יש כאן בסעיפים מסוימים שירד, בסעיפים אחרים יש גידול מסוים

רונית בן אדיבה:  שכר עבודה ונלוות יש כאן קיטון כתוצאה מכך שאני מכהנת כמנכ"לית בפועל במקביל לתפקידי כסמנכ"לית תפעול ומשאבים, ולכן כאן יש איזשהו חיסכון של משרה שהיא בכירה

רונית בן אדיבה:  בנוסף היועצת המשפטית שלנו הקודמת סיימה את תפקידה ורק ברבעון הרביעי של שנה זו קלטנו יועצת משפטית חדשה

ינון אזולאי: לא הייתם קולטים, הייתם חוסכים עוד

ינון אזולאי:  אגיד לך עוד כמה דברים שהייתם חוסכים, אבל לא נעים

משה גפני: יש לכם דירקטוריון?     

ינון אזולאי: לא בכנסת, לא, אנחנו מדברים ב - - -     

משה גפני: אבל אני אמרתי שבישיבה הקודמת שאם לא יהיה דירקטוריון לא נאשר

מיכל טביב שטיינברג: אני רוצה להגיב לזה

רונית בן אדיבה: לנו כנצר השרון - - -     

מיכל טביב שטיינברג: אדוני היושב-ראש, נכון, כרגע אין דירקטוריון לחברה

מיכל טביב שטיינברג:  נעשתה פנייה לשרים גם בנובמבר האחרון לצורך מינוי דירקטוריון וזה ממתין על שולחנם

משה גפני: מתי נקבל תשובה?     

מיכל טביב שטיינברג: זה לא בסמכותי

משה גפני: ינון, להצביע על זה או שלחכות עד שהתשובות תגענה מהשרים?     

ינון אזולאי: אני זוכר ששנה שעברה גם זה היה, אגב לפרוטוקול - - -     

רונית בן אדיבה: תראה, אנחנו חברה שהיא חברה פעילה

רונית בן אדיבה:  חברה שהיא עובדת

ינון אזולאי: איך החברה פעילה בלי דירקטוריון, אז מי מנחה אתכם?     

רונית בן אדיבה: לחברה אין שום השפעה על מינוי דירקטורים, ולא בסמכותה למנות דירקטורים

משה גפני: בסדר, אבל עם כל הכבוד, אבל אנחנו - - -     

רונית בן אדיבה: אבל אי אפשר לעצור את הפעילות של החברה ולא - - -     

משה גפני: ינון, אתה רוצה שלא נאשר את זה עכשיו?     

רונית בן אדיבה: חבר'ה, החברה לא יכולה להמשיך - - -     

משה גפני: מה נוכל לעשות? אני מרגיש - - -     

ינון אזולאי: מתי אתם צריכים לקבל?     

רונית בן אדיבה: אבל אתם מענישים את החברה

רונית בן אדיבה:  אתם רוצים ליצור מצב - - -     

ינון אזולאי: לא, אנחנו לא רוצים להעניש את החברה

ינון אזולאי:  אגיד לך דבר אחד: אני מאמין שגם לחברה יש מנוף לחץ על אותם שרים

רונית בן אדיבה: לא

ינון אזולאי: אין?     

רונית בן אדיבה: לא

ינון אזולאי: סתם, השרים?     

רונית בן אדיבה: לא, אין לנו שום מנופים

ינון אזולאי: תראו, פעם שעברה התחייבו לבוא עם התקציב ולא באו

ינון אזולאי:  עכשיו התחייבו גם לעשות עם – יש דברים, אם הייתם אומרים - - -      

רונית בן אדיבה: בנוגע לדירקטוריון אנחנו לא התחייבנו

ינון אזולאי: את יודעת מה מפריע לי? קודם כל התחייבתם לבוא עם התקציב

רונית בן אדיבה: תקציב אתה צודק

משה גפני: איפה עומד הדירקטוריון מהמידע שיש לכם?     

מיכל טביב שטיינברג: אדוני היושב-ראש, הרשות פנתה לשר הביטחון לצורך מינוי דירקטורים, וכרגע עדיין לא קיבלנו מענה על זה

משה גפני: טוב

ינון אזולאי: כמה יש כרגע?         

מיכל טביב שטיינברג: כרגע אין דירקטורים בכלל

מיכל טביב שטיינברג:  אין דירקטוריון

ינון אזולאי: אין בכלל

ינון אזולאי:  אז איך הם מקבלים החלטות? הרי במינימום צריך קוורום של שלושה, נכון?     

מיכל טביב שטיינברג: נכון, אתה צודק

מיכל טביב שטיינברג:  יש ועדת היגוי שמורכבת מנציגים של משרד הביטחון, המשרד להגנת הסביבה, אגף תקציבים, החשב הכללי ושל רשות החברות

מיכל טביב שטיינברג:  קיימנו דיון בחודש שעבר וגם בחודש הזה קיימנו דיון על התוכנית של החברה לשנת 2024, היא מקבלת הנחיה ואנחנו מלווים את החברה בהיעדר דירקטוריון

ינון אזולאי: והיה ועכשיו לא מאשרים לכם את התקציב, מה קורה?     

רונית בן אדיבה: החברה לא יכולה להמשיך לתפעל ולפעול מבחינה שוטפת

ינון אזולאי: אוקיי, ומה קורה?     

רונית בן אדיבה: אי אפשר להעסיק את העובדים בחברה

רונית בן אדיבה:  אי אפשר לשלם להם

ינון אזולאי: יש כמה דונמים של בנייה שאמורה להיות בשרון, מה קורה עם זה שם?     

רונית בן אדיבה: אסביר: התקציב של החברה הרי מחולק לתקציב שוטף ותקציב פרויקטים

רונית בן אדיבה:  התקציב השוטף בשביל התקורות, משכורות לעובדים, שכר דירה, מחשוב וכולי

רונית בן אדיבה:  תקציב הפרויקטים זה בעבור הפרויקטים שאנחנו נדרשים לבצע

רונית בן אדיבה:  בעיקר אנחנו פעילים בתע"ש רמת השרון, אבל גם כן במתחמים אחרים של תע"ש

רונית בן אדיבה:  לגבי תקציב הפרויקטים, יש לנו פרויקטים והצגנו פה ויש לנו גם תקצוב בעבור הפרויקטים הספציפיים האלה

רונית בן אדיבה:  אבל ברגע שלא נקבל את התקציב השוטף, לא נוכל להעסיק את העובדים על מנת שיתפעלו את הפרויקטים שלשמם אנחנו עובדים

ינון אזולאי: יש לכם פרויקט שאמור להיבנות בו כ-36,000 יחידות דיור, נכון?     

רונית בן אדיבה: יש תוכנית מ"ש 1, שהיא תוכנית מתאר לגבי כל מתחם תע"ש השרון שזה כ-6,000 דונם

ינון אזולאי: ושם צריך להיבנות כ-36,000 יחידות דיור

ינון אזולאי:  איפה ההתקדמות שלו משנה שעברה?     

רונית בן אדיבה: אנחנו, נצר השרון, מתוך זה מטפלים במתחם 5 שזה רק 1,200 דונם מתוך כל ה-6,000 דונם האלה

רונית בן אדיבה:  בתוך ה-1,200 דונם יש מספר פרויקטים שאנחנו קיבלנו בגינם תקציבים, כמו טיפול במחפורות שהוטמנו בהם - - -     

ינון אזולאי: אין בעיה

ינון אזולאי:  כ-9,000 יחידות דיור, 8,000 יחידות דיור פלוס מינוס; מה קורה איתם, במה שאתם מטפלים?     

רונית בן אדיבה: אנחנו לא מטפלים בדיור, אנחנו מטפלים בקרקע

ינון אזולאי: בהכנה שלהם, בקרקע עצמה, מה קורה עם זה? סיימתם? זה נמצא? מה היעדים?     

רונית בן אדיבה: שנייה, כל פרויקט יש לו את היעדים שלו ואת התקציבים שלו

רונית בן אדיבה:  יש לנו שם מספר פרויקטים

רונית בן אדיבה:  הפרויקט הראשון שכרגע מוצג הוא פרויקט שאנחנו קוראים לו בעגה המקצועית שלנו: מחפורת נפיצה

רונית בן אדיבה:  היו שם הטמנות של שאריות של חומרי נפץ

רונית בן אדיבה:  הוטמנו בבורות ההטמנה האלה

רונית בן אדיבה:  אנחנו בפרויקט הזה מתקדמים, הצפי לסיום בסוף שנת 2024

רונית בן אדיבה:  את הפרויקט הזה אנחנו מבצעים יחד עם הרלפ"מ, הרשות לפינוי מוקשים, יחידת סמך של משרד הביטחון

רונית בן אדיבה:  על מנת שהיא נכנסת תחילה לשטח, היא מזכה את השטח מנפלים, ואז אנחנו נכנסים על מנת - - -     

משה גפני: ינון, אני מציע כך, בינואר את מביאה את התקציב של 2024

רונית בן אדיבה: תקציב שוטף, כן

משה גפני: את מביאה את זה בינואר - - -     

ינון אזולאי: תצביע עכשיו

משה גפני: רגע, שנייה

משה גפני:  אני מבקש עד ינואר, אני מבקש תשובה גם לגבי הדירקטוריון

משה גפני:  אני רק מודיע שאני לא רוצה להגיד באופן חד משמעי, אבל בלי נדר, אנחנו לא נאשר תקציב ל-2024 אם לא יקרה שאתם מביאים את התקציב בינואר ומביאים שנדע איפה אנחנו עומדים עם הדירקטוריון

משה גפני:  אני מבקש תשובות

משה גפני:  אני לוקח בחשבון שאנחנו במצב של לחימה, משרד הביטחון וכולי, בסדר

משה גפני:  אבל אני רוצה לדעת איפה אנחנו עומדים

משה גפני:  על סמך זה אני אבקש שהוועדה תאשר את הבקשה עכשיו של ה-8,500,000

ינון אזולאי: שני דברים קטנים, קודם כל, אין בעיה, אני בעד להצביע

ינון אזולאי:  רק דבר ראשון, אתה נותן להם מוטיבציה לא לבוא בינואר

משה גפני: למה?     

ינון אזולאי: אם אין להם דירקטוריון אז הם לא יבואו בכלל גם להציג את התקציב

משה גפני: אז לא נאשר יותר

ינון אזולאי: היא התחייבה, אז הפעם אנחנו לא נחייב

ינון אזולאי:  בסדר

רונית בן אדיבה: אני מתחייבת לגבי התקציב - - -     

משה גפני: לא, את צריכה להתחייב גם להגיד בינואר איפה זה עומד

רונית בן אדיבה: אני מתחייבת בשם רשות החברות

משה גפני: למה זה לא קרה – אני מבקש לדעת

משה גפני:  זה קצת לא נוח לנו

משה גפני:  גם לחבר הכנסת ינון אזולאי וגם לי, לא לאשר את התקציב הזה עם כל ההשלכות של הדברים האלה

משה גפני:  אבל אנחנו לא נוכל יותר מזה

מיכל טביב שטיינברג: אני מבינה, אדוני היושב-ראש, אבל לא בסמכות החברה להתחייב גם על דירקטוריון

ינון אזולאי: לא, מה ביקשנו? ביקשנו שיבואו ויגידו לנו איזה מאמצים נעשו עד אז ואיפה זה עומד, זה מה שביקשנו

ינון אזולאי:  לא ביקשנו שתמנו את הדירקטוריון

ינון אזולאי:  תראו לנו ששלחתם עוד מכתב, תראו לנו שכן יצאתם מאיזה ישיבה, תראו לנו

ינון אזולאי:  אין בעיה, אז מה אנחנו אומרים? תראו את הלחץ, תראו מה עשיתם, זה בסדר מבחינתנו כי אתם לא יכולים להחליט על הדירקטוריון

ינון אזולאי:      רק שאלה לגבי 22, על השינויים בשירותי מחשוב, שכר דירה וניהול משרד אני גם רואה איזושהי קפיצה

ינון אזולאי:  ועל "אחרות" להסביר לי מה זה – בין 169 ל-189

רונית בן אדיבה: לגבי שירותי מחשוב, עשינו הרחבות, עד עכשיו ניסינו - - -     

ינון אזולאי: שודרג, שדרגתם

רונית בן אדיבה: כן

רונית בן אדיבה:  יש לנו שתי עמדות של מחשוב, שני קווים, אחד מסווג והשני לא מסווג

רונית בן אדיבה:  כל השירותים של הקו המסווג קיבלנו מחברת תומר שהיא חברה ממשלתית

רונית בן אדיבה:  ולאחרונה אנחנו פשוט עושים את זה באופן עצמאי

רונית בן אדיבה:  זה השדרוג, זה הגידול

רונית בן אדיבה:      לגבי שכר דירה, קיבלנו מאלביט כתוצאה מהפיצול, הרבה מאוד תיקים לצרכים שלנו

רונית בן אדיבה:  ואנחנו התקשרנו איתם פשוט לאחסן אותם וזה עלה לנו הרבה כסף

רונית בן אדיבה:  השנה הזאת אנחנו בוחנים לאחסן את זה אצל גורם חיצוני

רונית בן אדיבה:  ואני מקווה שהעלויות האלה ירדו

ינון אזולאי: מה זה "אחרות"? שכר דירה אני רואה שגם קפץ

רונית בן אדיבה: על זה דיברתי

ינון אזולאי: סליחה, שכר דירה עכשיו אמרת

ינון אזולאי:  אחרות?     

רונית בן אדיבה: אחרות – חשמל, תקשורת, דברים

משה גפני: ולדימר, הצענו ככה, הצענו שתקציב 2024 הם יבואו עם התקציב הזה בינואר, ויגידו לנו מה קורה עם הדירקטוריון

משה גפני:  בגלל המצב של לחימה, זה משרד הביטחון

משה גפני:  הם היו צריכים לבוא כבר היום עם דירקטוריון, אבל זה לא התקדם העניין הזה

משה גפני:  אנחנו מבקשים שבינואר כשהם באים עם תקציב, שהם יבואו או עם דירקטוריון או להסביר לנו מה נעשה בעניין הזה ומה היו התשובות

משה גפני:  ואם לא, אנחנו לא נאשר תקציב ב-2024

ינון אזולאי: הסברתי לך, זה לא משהו שמה עשיתם מעכשיו עד אז

ינון אזולאי:  לא מה היה

משה גפני: מאה אחוז

מיכל טביב שטיינברג: הבנו

מיכל טביב שטיינברג:  אבל לגבי התקציב, אני יכולה להשתדל שזה יגיע

משה גפני: לא, התקציב זה היא

מיכל טביב שטיינברג: אבל בסופו של דבר, אנחנו מגישים את הבקשה בשם החברה

משה גפני: בסדר, אז מה? תביאו את זה בינואר

מיכל טביב שטיינברג: אני יכולה להתחייב שאני יכולה לעשות את כל המאמצים

ינון אזולאי: מה תפקידך, סליחה?     

מיכל טביב שטיינברג: רכזת חברות ביטחוניות ברשות

משה גפני: בסדר

משה גפני:  אבל עם כל הכבוד, אנחנו לא גוף וולונטרי שאנחנו יכולים וכולי, זה התפקיד שלנו ואנחנו מתכוונים לעשות אותו

משה גפני:      בקשה לאישור השקעת המדינה בחברת נצר השרון בע"מ בהתאם לסעיף 10 לחוק החברות הממשלתיות, התשל"ה – 1975, מי בעד אישור השקעת המדינה? מי נגד? מי נמנע?     

משה גפני: הבקשה אושרה

משה גפני: אתה נגד?     

ולדימיר בליאק: לא, נמנעתי

ולדימיר בליאק:  לא הייתי בדיון

משה גפני: בסדר

משה גפני:  הבקשה אושרה, תודה רבה